PRITARTA

 Šalčininkų r. Zavišonių lopšelio – darželio

 „Varpelis“ tarybos posėdžio 2020 m.

 gruodžio 21 d. protokoliniu nutarimu

 ( protokolas Nr. 3)

PRITARTA

 Šalčininkų rajono savivaldybės

 administracijos direktoriaus

 20 m. d.

 įsakymu Nr. DĮV-

 PATVIRTINTA

 Šalčininkų r. Zavišonių lopšelio

 – darželio „Varpelis“ direktoriaus

 2021 m. sausio įsakymu Nr.

**ŠALČININKŲ R. ZAVIŠONIŲ LOPŠELIO – DARŽELIO „VARPELIS“**

**2021-2023 METŲ**

**STRATEGINIS VEIKLOS PLANAS**

**I.**

**BENDROSIOS NUOSTATOS**

Šalčininkų r. Zavišonių lopšelis – darželis „Varpelis“ savo veiklą pradėjo 1977 m. balandžio 13 d. Darželis įsikūręs Visinčios g. 8, Zavišonių k., Šalčininkų r., tel. (8-380) 32 230, el. p. zavisonys@gmail.com , internetinės svetainės adresas: [www.zavisoniudarzelis.lt](http://www.zavisoniudarzelis.lt). Įstaiga priklauso Šalčininkų rajono savivaldybei, darželio direktorė Irina Davlidovič. Darželis yra išlaikomas iš valstybės ir savivaldybės biudžeto pagal patvirtintą sąmatą ir vaikų tėvų dalinių mokesčių, taip pat yra paramos gavėjas ir gali gauti lėšų iš įvairių fondų, programų, fizinių ir juridinių asmenų.

Darželyje ugdomi vaikai nuo vienerių iki šešerių metų. Veikia 4 ikimokyklinio (2 lopšelinio, 2 darželinio) amžiaus vaikų grupės. Darbo trukmė - 10 val.

Šiuo metu darželį lanko 56 vaikai. Zavišonių darželis yra dvikalbis – lenkų ir lietuvių auklėjimo kalba.

Darželyje su vaikais dirba 6 pedagogės: visos turi ikimokyklinio ugdymo auklėtojų išsilavinimą. Dvi auklėtojos turi vyresniosios auklėtojos kvalifikaciją, viena auklėtoja yra metodininkė. Su vaikais dirba lietuvių kalbos mokytoja.

Nuo 2017 m. rugsėjo mėn. vaikų ugdymo procesas organizuojamas remiantis savo įstaigos ugdymo(si) programa „Mažais žingsneliais mokyklos link“, kuri 2019 metais buvo atnaujinta bei papildyta. Nuosekliai vykdomos ir į ugdymo procesą sėkmingai integruojamos šios programos: Tabako, alkoholio, narkotikų ir kitų, psichiką veikiančių medžiagų, prevencijos programa, Sveikos gyvensenos pradmenų ugdymo programa. Įstaiga aktyviai palaiko ir prisideda prie įvairaus pobūdžio akcijų, projektų įgyvendinimo: „Savaitė be patyčių“, „Mes rūšiuojam“, „Visa Lietuva skaito vaikams“, „Sveikatiada“ ir pan. Esame Respublikinės Ikimokyklinių įstaigų darbuotojų asociacijos „Sveikatos želmenėliai“ nariai.

Lopšeliui-darželiui būdinga daugiakalbė aplinka, įstaigos bendruomenės nariai gerbia vieni kitus bei puoselėja lietuvių ir lenkų tautų tradicijas. Lenkų grupių vaikams sudaryta galimybė mokytis valstybinės kalbos: mažesniems vaikams užsiėmimai vyksta 3 kartus per savaitę, priešmokyklinukams – kiekvieną dieną. Įstaigos pedagogai rengia ir įgyvendina edukacinius projektus, skirtus tautinės ir pilietinės vaikų savimonės ugdymui.

Vaikų ugdymas darželyje grindžiamas atsižvelgiant į amžiaus tarpsnio ypatumus ir kiekvieno vaiko galimybes, siekiant visuminio vaiko ugdymo. Darželis laikosi šių pagrindinių ugdymo principų: humaniškumo, tautiškumo, individualumo ir diferiancijavimo, aktyvumo, tęstinumo, bendradarbiavimo su šeima. Daug dėmesio skiriama vaiko aplinkos kūrimui, siekiant, kad ji būtų saugi, funkcionali, stimuliuojanti, palaikanti ir harmonizuojanti. Nuolat skatiname vaikų saviraišką bei kūrybiškumą - vaikai kasmet sėkmingai dalyvauja įvairiuose šventiniuose renginiuose. Darželio grupėse, koridoriuose, laiptinėse pastoviai veikia teminės vaikų dailės darbelių parodėlės. Šiais metais Šalčininkų rajono savivaldybės investicijų ir strateginio planavimo skyriaus dėką, dalyvavome didėliame projekte „Kokybiško ir inovatyvaus ikimokyklinio ir priešmokyklinio ugdymo užtikrinimas Šalčininkų rajone“

Darželis bendradarbiauja ir palaiko ryšius su Pedagogine psichologine tarnyba, rajono ikimokyklinėmis įstaigomis, Šalčininkų Lietuvos tūkstantmečio gimnazija, Šalčininkų Jano Sniadeckio gimnazija, Priešgaisrinės apsaugos tarnyba, rajono Policijos komisariatu, Zavišonių biblioteka, Šalčininkų seniūnija.

.

**III. LOPŠELIO-DARŽELIO SITUACIJOS ANALIZĖ**

**Išorės aplinkos analizė**

Šalies gyventojų išsilavinimas yra lemiamas įvairių politinių, socialinių, ekonominių veiksnių, kurių kontekste funkcionuoja ir savo veiklą organizuoja visos ugdymo įstaigos, tarp jų ir ikimokyklinio bei priešmokyklinio ugdymo. Kadangi ikimokyklinis ir priešmokyklinis ugdymas yra pirminė Lietuvos švietimo sistemos pakopa, užtikrinanti lygaus starto galimybes mokymuisi aukštesnėse švietimo sistemos pakopose, tai labai svarbu, kokie reikalavimai ir reikšmė šiam ugdymui yra skiriama šalies politiniame, socialiniame, ekonominiame ir technologiniame inovacijų lygmenyse.

**Politiniai veiksniai**

Lietuvos politiniame gyvenime vyksta nuolatiniai pokyčiai. Lietuvos švietimo politika yra orientuota į Vakarų šalių vertybes ir formuojama pirmiausiai atsižvelgiant į Europos Sąjungos švietimo gaires ir prioritetus. Jais vadovaujantis kuriama valstybės ilgalaikės raidos strategija, kurioje numatomos Švietimo strategijos gairės.

Siekiant liberalizuoti švietimo paslaugų teikimą, 2011 m. kovo 17 d. Lietuvos Respublikos Vyriausybės nutarimu priimtas Švietimo įstatymo pakeitimo įstatymas Nr. XI-1281, reglamentuojantis šiuolaikišką požiūrį į švietimo įstaigų veiklos kokybės stebėseną ir priežiūrą.

Daugelis Lietuvos Respublikos Vyriausybės programoje numatytų įgyvendinti priemonių yra palankios ikimokyklinio ir priešmokyklinio ugdymo institucijoms, siekiui didinti ugdymo prieinamumą, kokybę bei veiksmingumą.

Šalčininkų r. Zavišonių lopšelis – darželis „Varpelis“ savo veiklą grindžia Lietuvos Respublikos Konstitucija, Lietuvos Respublikos švietimo įstatymu, Jungtinių tautų vaiko teisių konvencija, Lietuvos Respublikos nutarimais, švietimo ir mokslo ministro įsakymais, Šalčininkų rajono savivaldybės tarybos sprendimais, Šalčininkų rajono savivaldybės administracijos direktoriaus įsakymais, kitais teisės aktais bei lopšelio – darželio nuostatais.

**Ekonominiai veiksniai**

Lietuvos švietimo įstaigų finansavimas priklauso nuo šalies ekonominės būklės. Darželis finansuojamas pagal patvirtintą Mokinio krepšelio lėšų apskaičiavimo ir paskirstymo metodiką. Aplinkos poreikiai ir aptarnaujančio personalo darbo užmokestis finansuojamas iš savivaldybės biudžeto lėšų.

**Socialiniai veiksniai**

Lopšelio-darželio veiklai ir jo strateginio plano kryptims įtakos turi ir bendroji Lietuvos socialinė politika, bei kaimo socialiniai veiksniai. Toliau mažėja Lietuvos gyventojų skaičius, vadinasi, ir švietimo paslaugų rinka. Ir vaikų skaičius įstaigoje mažėja. Valstybės socialinė politika nukreipta į paramos šeimai ir vaikams sistemos tobulinimą. Įstaigą lanko Zavišonių kaimo ir aplinkinių kaimų vaikai.

Pagrindinės nelankymo priežastys: nedarbas, maži atlyginimai, pasikeitę darbo santykiai, tėvai dirba ilgesnį laiką, vis dar aukštas sergamumas. Stebima vaikų sergamumo didėjimo tendencija. Dažniausiai pasitaikantys sveikatos sutrikimai vaikų tarpe – alerginės, laikysenos problemos, ypač daug turinčių kalbos ir komunikacijos problemų.

**Technologiniai veiksniai**

Šiuolaikinėje, nuolat kintančioje aplinkoje naujos technologijos ir jų pokyčiai labai svarbūs organizacijai: jie skatina ir sukuria naujų poreikių įstaigos pedagogų tobulėjimui. Naujos žinios pritaikomos darbe, atsiranda nauji ugdymo metodai, tobulėja aplinka.

Informacinių technologijų ir komunikacinės sistemos diegimas darželyje yra svarbus veiksnys tobulinant ugdymo kokybę, siekiant naujų kompetencijų ir kvalifikacijų, teikiant informaciją visuomenei ir socialiniams partneriams, diegiant šiuolaikinę įsivertinimo ir vertinimo kultūrą.

**Vidinė aplinkos analizė**

**Organizacinė struktūra**

Darželiui vadovauja direktorius, skiriamas į pareigas atviro konkurso būdu ir atleidžiamas iš jų teisės aktais nustatyta tvarka.

Direktorius vadovauja strateginio plano ir metinių veiklos programų rengimui, jas tvirtina, vadovauja jų vykdymui, telkia darželio bendruomenę valstybinės švietimo politikos įgyvendinimui, aiškina darželio bendruomenės nariams valstybinę bei regioninę švietimo politiką. Rūpinasi palankaus mikroklimato ugdymui ir darbui kūrimu, puoselėja demokratinius įstaigos bendruomenės santykius, užtikrina sveiką, saugią, užkertančią kelią bent kokioms smurto, prievartos apraiškoms bei žalingiems įpročiams aplinką. Užtikrina tinkamą ugdymo proceso vyksmą, ugdymo kokybę, palaiko ryšius su vaikų tėvais, globėjais, rėmėjais, teikia jiems informaciją apie įstaigos veiklą ir atstovauja darželį kitose institucijose.

Darželyje veikia šios savivaldos institucijos:

Darželio taryba – aukščiausioji savivaldos institucija, telkianti įstaigos darbuotojus, tėvus (globėjus, rūpintojus) ir vietos bendruomenę svarbiausiems įstaigos veiklos uždaviniams spręsti, numato ikimokyklinės ugdymo įstaigos veiklos perspektyvas, analizuoja įstaigos veiklą.

Mokytojų taryba - nuolat veikianti įstaigos savivaldos institucija. Taryba analizuoja darželio ugdymo procesą ir numato šio proceso tobulinimo būdus ir ugdymo programų įgyvendinimą, skatina inovacijų paiešką ir patirties sklaidą. Įstaigoje veikia vaiko gerovės komisija.

**Žmogiškieji ištekliai**

Pagrindinė įstaigos veikla – ikimokyklinis ir priešmokyklinis vaikų ugdymas. Ugdymo paskirtis – padėti vaikui tenkinti prigimtinius, kultūros, taip pat ir etninės, socialinius, pažintinius poreikius, padėti pasiruošti sėkmingam mokymuisi pagal pradinio ugdymo programą.

Darželyje dirba 7 pedagogai ir 13 techninio personalo darbuotojų.

Darželyje dirbančių pedagoginių darbuotojų kvalifikacija:

|  |  |  |  |  |
| --- | --- | --- | --- | --- |
| Eil.Nr. | Vardas, pavardė | Išsilavinimas | Pedagoginio darbo stažas | Pareigos, kvalifikacinė kategorija |
| 1. | Irina Davlidovič | Aukštasis pedagoginis,  | 31 m. | Direktorė |
| 2. | Marina Jankovskaja | Aukštesnysis pedagoginis | 23 m. | Ikimokyklinio ugdymo mokytoja , metodininkė |
| 3. | Valentina Čepulionis | Aukštesnysis pedagoginis | 30 m. | Ikimokyklinio ugdymo mokytoja, vyr. auklėtoja |
| 4. | Žana Staniševskienė | Aukštesnysis pedagoginis | 11 m. | Ikimokyklinio ugdymo mokytoja, vyr. auklėtoja |
| 5. | Veslava Žukovskaja-Karvel | Aukštesnysis pedagoginis | 5 m. | Lietuvių kalbos mokytoja |
| 6. | Svetlana Kozlovskaja  | Mokosi | 3 m. | Ikimokyklinio ugdymo mokytoja  |
| 7. | Violeta Sokolovska | Aukštesnysis pedagoginis | 6m. | Ikimokyklinio ugdymo mokytoja |

Pedagogai aktyviai dalyvauja kvalifikacijos tobulinimo kursuose, seminaruose, didina savo profesinę kompetenciją, dalijasi gerąja patirtimi. Ypatingas dėmesys skiriamas vaikų psichologiniam ir fiziniam saugumui, sėkmingai adaptacijai darželyje, ugdymo(si) aplinkų kūrimui ir atnaujinimui.

Ugdymo tikslų ir uždavinių įgyvendinimui padeda nuolat veikiančios savivaldos institucijos, visos darželio bendruomenės veikla.

Įstaigoje kaupiama metodinė literatūra, įvairūs spaudiniai, renginių scenarijai. Vyksta dalijimasis gerąja darbo patirtimi tarp darželio pedagogų ir rajono ikimokyklinio ugdymo įstaigų pedagogų.

**Planavimas**

Įstaigos planavimo sistemą sudaro: 3 metų strateginis veiklos planas, metų veiklos programa, grupių metų ir savaitės planai.

Ugdymo turinio ir kasdieninės veiklos planavimas integralus, lankstus, orientuotas į vaiko

amžių, gebėjimus, poreikius ir interesus bei visuminį ugdymą(si). Ugdytojų ir ugdytinių sąveika

grindžiama partneryste. Ikimokyklinio ir priešmokyklinio amžiaus vaikų pasiekimai ir pažanga yra

nuolat stebimi ir fiksuojami „Vaiko aplanke”, jie atitinka ugdymo standartus, pedagogų ir tėvų

lūkesčius.

**Finansiniai ištekliai**

Šalčininkų r. Zavišonių lopšelis-darželis „Varpelis“ finansuojamas iš valstybės biudžeto, Šalčininkų rajono savivaldybės biudžeto, tėvų mokesčių už vaiko išlaikymą darželyje, pagal LR labdaros ir paramos įstatymą pervedamos 2 % mokesčių lėšos., dalyvaujame ES projektuose ir iš rėmėjų įnašų.

**Ryšių, informacijos ir komunikavimo sistemos**

Šiuolaikinė ugdymo įstaiga privalo reaguoti į pokyčius visuomenėje, diegti informacines technologijas, kompiuterizuoti darbo vietas, įsigytas multimedijos komplektas.

Nuo 2009 m. veikia Šalčininkų r. Zavišonių lopšelio-darželio „Varpelis“ internetinė svetainė, kiekviena grupė turi savo paskirą Facebook, kur talpinama aktuali informacija apie įstaigos veiklą, informacija tėvams, skelbiami svarbiausi įstaigos veiklą reglamentuojantys dokumentai, nuo 2020 m. rugsėjo 1d. darželyje įdegtas elektroninis dienynas Eliis. Kiekvienoje grupėje yra interneto prieiga.

**SSGG ANALIZĖ**

|  |  |
| --- | --- |
| **Stiprybės** | **Silpnybės** |
| 1. Įstaiga turi savo tradicijas, priimtinas visai bendruomenei.
2. Sukurta, palaikoma ir nuolat naujinama jauki ir estetiška, saugi, pritaikyta bendruomenės narių poreikiams aplinka.
3. Ugdymo turinio planavimas remiasi valstybinėmis rekomendacijomis, atliepia šeimos, vietos bendruomenės poreikius.
4. įgyvendindami ikimokyklinio ir priešmokyklinio ugdymo programas, pedagogai kūrybiškai modeliuoja ugdymo turinį, diegia naujoves.
5. Vaikų aktyvumas skatinamas ir ugdymo turinys įgyvendinamas rengiant įvairius projektus.
6. Ugdomoji veikla, programos atitinka vaiko amžių, poreikius, interesus.
7. Dirba kompetentingi, kvalifikuoti ir nuolat tobulėjantys pedagogai.
8. Sudarytos sąlygos profesionalumui ir kvalifikacijai kelti.
9. Darželio savivaldoje dalyvauja tėvai, bendruomenės nariai.
10. Racionaliai naudojami finansiniai ištekliai.
11. Geri priešmokyklinio amžiaus grupės vaikų mokyklinės brandos rezultatai ir vaiko daromos pažangos vertinimo sistema.
12. Geri ryšiai su socialiniais partneriais
 | 1. Daugėja vaikų, turinčių elgesio ir emocijų sutrikimų.
2. Trūksta nuoseklios ir kokybiškos psichologinės pagalbos tėvams ir pedagogams.
3. Neefektyviai veikia įstaigos stebėsenos, vertinimo ir įsivertinimo sistema.
4. Nepakankamai išplėtota Vaiko gerovės komisijos veikla
5. Vaiko pasiekimų vertinimo sistema yra per sudėtinga, reikia toliau tobulinti darželio ugdymo programą ir vertinimo ir stebėjimo sistemą.
 |

|  |  |
| --- | --- |
| **Galimybės** | **Grėsmės** |
| 1. Tobulinti veiklos planavimo, ugdymo ir įsivertinimo kokybę, kvalifikuotų, profesionalių pedagogų pagalba diegti naujoves.2. Stiprinti ir plėsti įstaigos ryšius su kitomis institucijomis ir socialiniais partneriais organizuojant šeimų pedagoginį švietimą.3. Esamų Mokyklos tradicijų išlaikymas, tęstinumas ir naujų kūrimas.4. Kurti ir tobulinti informacinės, konsultacinės, socialinės pagalbos šeimai sistemą, efektyviau plėtoti Vaiko gerovės komisijos veiklą.5. Mokytojams ir kitiems specialistams tobulinti profesinę kompetenciją, skatinti pedagogų motyvaciją, kūrybiškumą ir norą nuolat tobulėti, gebėjimą perimti gerąją praktiką6. Taikyti aktyviuosius ugdymo metodus, siekti ugdymo veiklų įvairovės, sudaryti sąlygas efektyviam bendruomenės narių komandiniam darbui.7. Efektyviai naudojant gaunamas lėšas, kurti funkcionalias edukacines aplinkas, turtinti ir atnaujinti įstaigos vidaus ir išorės aplinką.8.Tapti patrauklia, aukštos kultūros, naujoves įgyvendinančia įstaiga. | 1. Neigiami socialiniai pokyčiai, gilinantys socialinę vaikų atskirtį, mažėjantis dėmesys dvasinėms vertybėms.2. Daugėja vaikų, turinčių specialiuosius ugdymosi poreikius, kuriems reikalinga kvalifikuotų specialistų pagalba. 3. Neremontuotos patalpos mažina jų atitiktį higienos reikalavimams4. Nėra galimybės teikti kvalifikuotos pagalbos specialiųjų poreikių vaikams.5. Didėjantis vaikų su elgesio ir kalbos sutrikimais skaičius gali daryti neigiamą įtaką ugdymo kokybei ir pedagogų emocinei būsenai. |

Įgyvendinant 2018-2020 metų strateginius tikslus, pasiekti ženklūs pokyčiai ugdymo kokybės ir materialinės bazės stiprinimo srityse:

**1. Siekti geresnės vaikų ugdymo(si) pasiekimų kokybės pritaikant ugdymo turinį vaikų poreikiams, polinkiams, gebėjimams.**

1) Stiprinant ugdymo kokybę ir efektyvumą, atnaujinta Šalčininkų r. Zavišonių lopšelio-darželio ikimokyklinio ugdymo programa „Mažais žingsneliais mokyklos link“ pritaikant vaikų su spec. Poreikiais poreikius .

2) Sukurta vaiko pažangos vertinimo sistema.

3) Ikimokyklinio ir priešmokyklinio ugdymo procese įdiegtos informacinės technologijos: kompiuterinę įrangą, šviesos stalai, kopijavimo aparatai, multimedijų sistemos, edukaciniai kompiuteriniai žaidimai ir skaitmeninės mokymo priemonės.

4) Pagerinta įstaigos materialinė bazė: visi pedagogai turi kompiuterine įranga, kopijavimo aparatus, prieigą prie interneto.

5) Įdegtas elektroninis dienynas ELIIS, internetinė sistema, teikianti inovatyvius ir skaitmeninius sprendimus ikimokyklinio ugdymo įstaigoms ir vaikų darželiams jų mokymu organizavimui, patogus informacijos apie vaikus tvarkymas, kruopštus komunikacijos modulis, išsami statistika, ataskaitos ir daugybė kitų funkcijų, naudingų vaikų darželių vadovams ir auklėtojams, savivaldybės darbuotojams ir tėvams.

**2. Kurti nuolat besimokančią, bendradarbiaujančią, perspektyvią ir iniciatyvią bendruomenę.**

1) Ugdymo(si) procesas tapo tobulesnis, lankstesnis, tikslingesnis.

Pedagogai įgijo pakankamai kompetencijos kuriant naujoviškesnį, šiuolaikiškesnį ugdymo turinį.

Daug dėmesio buvo skirta specialiajam ugdymui. Darželyje atsirado vaikų su spec. poreikiais, tai tapo didelių iššūkių darželio bendruomenei, todėl mums buvo svarbu organizuoti tokių vaikų ugdymą kuo kokybiškiau. Visos auklėtojos išklausė specialiosios pedagogikos ir psichologijos kursą.

Vaikui su autizmo spektro sutrikimais buvo paskirtas padėjėjas. Auklėtojos ir padėjėja įgijo daug žinių, kaip dirbti su tokiais vaikais. Bendradarbiavome su Eišiškių l-d „Žiburelis“ specialistais specpedagogikos klausimais.

2) IKT panaudojimas ledo pedagogams ne tik geriau pasiruošti vaikų veiklai, bet ir atverė naujas vaikų ugdymo(si) galimybes. Per facebook grupių ir darželio paskiras buvo nuolat pateikiama informacija apie vygdomą grupėse veiklą.

3) Kartą per metus organizavome atvirų durų dienas, savaites. Tėvai ryškiau įžvelgė ugdymo poveikį, vaikų pažangą, įvertino pedagogų kompetenciją.

**3. Kurti saugią, funkcionalią, vaiko ugdymąsi skatinančią aplinką.**

1) Lenkijos Senato ir mūsų Savivaldybės pastangomis pilnai suremontuota darželio virtuvė. Įsigyta naujų įrenginių. Tai leido sveikiau maitinti vaikus, užtikrintos higienos normos, pagerėjo maisto kokybė. Užtikrintos sveikos ir saugios darbo sąlygos.

Suremontuotos visų grupių virtuvėliai ir sanitariniai mazgai, tai yra teigiamas ugdomosios aplinkos poveikis vaiko ugdymui(si), higienos normų užtikrinimui. Užtikrintos sveikos ir saugios darbo sąlygos.

2) Siekiant užtikrinti aukštą vaikų ugdymo kokybę ir įvairių gebėjimų turtinimą, nuolat atnaujiname darželio vidaus ir išorės aplinką. Glaudžiai bendraujant su tėvais, suremontuotos dvi lauko pavėsinės.

Šalčininkų lopšelio – darželio „Varpelis“ 2021-2023 mokslo metų strateginis veiklos planas parengtas vadovaujantis:

• Lietuvos Respublikos švietimo įstatymu (Žin., 2011, Nr.XI-1281);

• Šalčininkų rajono savivaldybės 2016-2022 m. strateginiu plėtros planu;

• Šalčininkų lopšelio – darželio „Varpelis“ nuostatais, patvirtintais 2012 m. rugpjūčio 30 d. Šalčininkų rajono tarybos sprendimu Nr. T -488;

• Lopšelio – darželio ugdymo(si) programa „Mažais žingsneliais mokyklos link“

Rengiant strateginį veiklos planą atsižvelgta į:

• lopšelio – darželio vykdomą veiklą bei turimus žmogiškuosius, materialinius išteklius;

• lopšelio – darželio „Varpelis“ bendruomenės narių pasiūlymus, pageidavimus, poreikius ir atlikto vidaus įsivertinimo rezultatus.

 Pagal atliktą įsivertinimą :

1. Mokyklos valdymas- 3,76
2. Ištekliai-3,75
3. Etosas-3,69
4. Vaiko ugdymas ir ugdymasis-3,64
5. Parama ir pagalba vaikui ir šeimai -3,54
6. Vaiko ugdymosi pasiekimai- 3,18

Išvados:

Darželis veikia nuolat kintančioje informacinėje visuomenėje. Šiomis sąlygomis pedagogai atviri kaitai, mobilūs, komunikabilūs, pasirengę kritiškai ir kūrybiškai perimti ir skleisti naują patirtį.

Darželyje siekiama vaikų, tėvų ir pedagogų darnos, tarpusavio supratimo ir bendradarbiavimo.

Nuolat analizuojama vaikų ir pedagogų, pedagogų ir tėvų veikla, strategiškai planuojama, tobulinama ugdymo kokybė, atnaujinamas ugdymo programų turinys.

Tėvai nepakankamai skatinami įvertinti vaikų ugdymosi pasiekimus, laiduojamos lygios vaikų ugdymosi galimybės, užtikrinamas švietimo tęstinumas ir socialinis teisingumas.

Darželyje dirba aukštos profesinės kvalifikacijos pedagogai. Tačiau yra pedagogų kaita, jauniems specialistams trūksta pedagoginės patirties bei gebėjimų valdyti naujausias vaikų ugdymo technologijas.

Sukurta efektyvi patirties sklaida, kvalifikacijos kėlimo sistema, inicijuojamas veiksmingas komandinis darbas. Skatinamas personalo iniciatyvumas, kūrybiškumas ir tarpusavio bendradarbiavimas.

Nuolat gerinama darželio pastato būklė ir jo estetinis vaizdas. Sukurta lauko aplinka nepakankamai tenkina vaikų protinius, fizinius, emocinius ir dvasinius poreikius.

Įstaigos finansinė veikla vykdoma vadovaujantis sukurta apskaitos tvarka. Bendruomenė išsamiai informuojama apie biudžetines ir nebiudžetines lėšas bei jų panaudojimą.

Aktyviai plėtojami ryšiai su socialiniais partneriais.

**IV. DARŽELIO VEIKLOS STRATEGIJA**

**VIZIJA**

###### Aktyvi ir atvira kaitai, nuolat besimokanti švietimo įstaiga, vykdanti visiems vaikams prieinamas ikimokyklinio ir priešmokyklinio ugdymo programas, kartų su šeima kuria saugią, sveiką, vaikų savarankiškumą bei aktyvumą skatinančią aplinką, užtikrinanti sąlygas vaikų sveikatos stiprinimui ir saugojimui, vykdanti tikslinius vaikų sveikatos stiprinimo projektus

**MISIJA**

Bendradarbiaujant su šeima dėti pagrindus sveikai, iniciatyviai, intelektualiai, dorai asmenybei, žadinti ir puoselėti vaiko kūrybiškumą, atsižvelgiant į jo gebėjimus, polinkius ir visuminę asmens raidą, paruošti vaiką mokyklai.

**FILOSOFIJA**

Vaikas - asmenybė, mūsų visų siekinių tikslas. Ugdoma laisva, kūrybinga asmenybė, siekiama įvairiapusių vaiko kompetencijų (vertybinių nuostatų, gebėjimų, patirties) ugdymo. Kiekvienas vaikas priimamas toks, koks jis yra, gerbiamas jo individualumas.

**STRATEGINIAI TIKSLAI**

1. **Užtikrinti kokybišką ir inovatyvų ugdymą(si) įvairių gebėjimų ir poreikių vaikams.**

**Uždaviniai:**

1.1. Tobulinti lopšelio-darželio ugdymo programą atsižvelgiant į pasikeitusius vaiko poreikius, pomėgius.

 1.2. Tobulinti vaiko ugdymo(si) pažangos ir pasiekimų vertinimo sistemą.

 1.3. Tobulinti lopšelio-darželio ugdymo proceso stebėseną

 1.4. Siekti asmeninio meistriškumo

1. **Kurti saugią, funkcionalią, vaiko ugdymąsi skatinančią aplinką.**
	1. Modernizuoti darželio vidinės ir lauko edukacines erdves, kad atitiktų individualius vaikų gebėjimus bei poreikius

**1. Užtikrinti kokybišką ir inovatyvų ugdymą(si) įvairių gebėjimų ir poreikių vaikams.**

**Uždaviniai:**

|  |  |  |  |  |
| --- | --- | --- | --- | --- |
| **Priemonės**  | **Rezultatai**  | **Pasiekimo laikas** | **Atsakingi asmenys** | **Lėšos**  |
| 1 | 2 | 3 | 4 | 5 |
| 1.1. Įstaigos programos atnaujinimas, orientuojantis į vaiko pasiekimus, tėvų ir pedagogų lūkesčius.•Svarstyti, diskutuoti su įstaigos bendruomene apie programos veiksmingumą, jos atnaujinimo galimybes.•Sudaryti anketas tėvams, siekiant išaiškinti jų lūkesčius.•Rengti susitikimus su kitų rajono darželių pedagogais, reflektuojant apie programų kokybę, atnaujinimo būtinybę, atsižvelgiant į pasikeitusius vaikų poreikius. •Sudaryti darbo grupę įstaigos programos atnaujinimui. | Programos atnaujinimas atsižvelgiant į pasikeitusius vaiko poreikius, pomėgius gerins ugdymo kokybę, skatins vaiko gebėjimų lavinimą.   | 2021-2023 | DirektorėAuklėtojos  |  Mokinio krepšelisir savivaldybės lėšos, skirtos lopšeliui-darželiui |
| 1.2. Tobulinti vaiko ugdymo(si) pažangos ir pasiekimų vertinimo sistemą.•Analizuoti, aptarti, svarstyti Ikimokyklinio amžiaus vaikų pasiekimų aprašo sritis.•Parengti pranešimus, praktines užduotis, padedančias pedagogams perprasti Vaiko pasiekimų aprašą.•Parengti vaikų pasiekimų ir pažangos fiksavimo formas.•Sukurti Vaiko pasiekimų vertinimo sistemą, numatant vertinimo būdus, procedūras.•Su vaiko pažangos vertinimo sistema supažindinti tėvus (susirinkimai, informacija lentoje, internetinėje svetainėje, lankstinukai, pokalbiai ir kt.)•Kaupti metodinę medžiagą, padedančią pedagogams lengviau ir greičiau suvokti Vaiko vertinimo sistemą, gautus vertinimo rezultatus sumaniai panaudojant tolesnei jo pažangai.  | Sukurta naujoji vaiko pasiekimų vertinimo sistema taps tobulesnė ir veiksmingesnė.Naujos pasiekimų vertinimo formos sumažins rašymo apimtį, todėl auklėtojoms atsiras daugiau laiko tiesioginiam darbui su vaikais. | 2021-2023 | DirektorėAuklėtojos  | Mokinio krepšelio lėšos, skirtos kvalifikacijos kėlimui |
| 1.3. Tobulinti lopšelio-darželio ugdymo proceso stebėseną | Vadovas su mokytojų bendruomene aptaria ir susitaria dėl pagrindinių stebėsenos tikslų, uždavinių, principų ir kt. Rezultatas – parengtas ir patvirtintas vidinis dokumentas- Lopšelio-darželio ugdomosios veiklos stebėsenos tvarkos aprašas. Direktorius vykdo stebėseną ne mažiau, kaip 2 kartus pas kiekvieną mokytoją, aptaria rezultatus su mokytoja, analizuoja ir teikia grįžtamąją informaciją. -Stebėsenos išvadų pagrindu yra planuojamas tolesnis ugdymo proceso tobulinimas (įtraukiant į Lopšelio-darželio ugdymo plano, metų veiklos plano ir kitų strategiškai svarbių dokumentų turinį.) | 2021-2023 | DirektorėAuklėtojos  | Intelektualios lėšos, ugdymo lėšos |
| 1.4.Veiklos planavimo tobulinimas, orientuojantis į mokymosi paradigmą, į vaikų kompetencijų ugdymą. Įvairovė – veikloje taikomi įvairūs mokymosi būdai ir formos. Ugdymo turinio personalizavimas .Kvalifikacijos poreikio nustatymas ir sistemingas, tikslingas pedagogų kvalifikacijos kėlimas plėtojant šiuolaikinio mokytojo bendrąsias ir profesines kompetencijas.Tobulinti bendruomenės reflektavimų gebėjimus: darbuotojų veiklos apmąstymo, įsivertinimo ir vertinimo procesus. | Bus plėtojami asmeniniai, mokėjimo mokytis, socialiniai, komunikaciniai, kritinio mąstymo, problemų sprendimo gebėjimai. Veiklos rezultatai bus aptariami siejant juos su išsikeltu mokymosi uždaviniu. Padaugės veiklų, kuriose bus taikomi įvairūs netradiciniai mokymo(si) būdai ir formos.Dauguma mokytojų, atsižvelgdami į kiekvieno vaiko individualias galimybes ir lūkesčius, diferencijuos ugdymo turinį ,suasmenins ugdymą(si), parengs užduotis atsižvelgdami į vaikų mokymosi galimybes. Bus sukurta ilgalaikė kryptinga darbuotojų kvalifikacijos tobulinimo programa, numatyti aiškūs ir pamatuojami kvalifikacijos tobulinimo uždaviniai. Kvalifikacijos tobulinimo renginiai bus paveikūs. Sukauptą informaciją pedagogės panaudos organizuodami vaiklą.Kasmet visi darželio pedagoginiai darbuotojai savo veiklą apmąstys ir įsivertins pagal susitartus kriterijus. Bus organizuoti refleksiniai pokalbiai su administracija | 2021-2023 | DirektorėAuklėtojos | Mokinio krepšelisir savivaldybės lėšos, skirtos lopšeliui-darželiui |

**2. Kurti saugią, funkcionalią, vaiko ugdymąsi skatinančią aplinką.**

|  |  |  |  |  |
| --- | --- | --- | --- | --- |
| **Priemonės**  | **Rezultatai**  | **Pasiekimo laikas** | **Atsakingi asmenys** | **Lėšos**  |
| 1 | 2 | 3 | 4 | 5 |
| 3.1. Grupių kosmetinis remontas, elektros instaliacijos keitimas. | Teigiamas ugdomosios aplinkos poveikis vaiko ugdymui(si), higienos normų užtikrinimas. Užtikrintos sveikos ir saugios darbo sąlygos. | 2021-2023 | Direktorė Ūkvedė Auklėtojos  | Biudžeto lėšos, skirtos darželiui, tėvų mokesčio ugdymui lėšos |
| 3.2. Pakeisti grindų dangą vaikų grupėse ir miegamuosiuose. | Grindų danga nekels pavojaus vaikų sveikatai | 2021-2023 | Direktorė Ūkvedė auklėtojos | Biudžeto lėšos, skirtos darželiui, tėvų mokesčio ugdymui lėšos |
| 3.3. Lauko erdvių įrengimas.Bendradarbiaujant su tėvais kurti sąlygas, leidžiančias vaikams lauke užsiimti įdomia ir prasminga veikla: lavinti fizines galias, piešti, vaidinti, stebėti, tyrinėti, konstruoti.Rūpintis vaikų saugumu – saugūs įrengimai, užverti vartai, patikima tvora, uždengtos smėlynės ir pan. | Suaktyvės pedagogų bendradarbiavimas, tobulės gebėjimai sudaryti tinkamas sąlygas vaikų savaiminei veiklai, stebėjimams, tyrinėjimams, vaikų veikla taps įdomesnė, sukurtos erdvės padės paįvairinti ugdymosi procesą lauke, vaikai džiaugsis, kad gali būti tokioje lauko aplinkoje. Suksim lauko erdves, kurios kviečia vaikus žaisti ir išreikšti kūrybiškumą, įgyvendinti savo idėjas ir sumanymus.  | 2021-2023 | DirektorėŪkvedėAuklėtojos  | Biudžeto lėšos, skirtos darželiui, tėvų mokesčio ugdymui lėšos, 1,2% GPM |

**V. PLANO ĮGYVENDINIMO PRIEŽIŪROS SISTEMA**

Realizuojant Šalčininkų r. Zavišonių lopšelio-darželio „Varpelis“ 2021-2023 m. strateginį planą numatoma:

* Kontroliuoti strateginio plano įgyvendinimo eigą;
* Susitarti dėl aiškių informacijos teikimo terminų, periodiškumo, informacijos gavimo

būdų ir apimčių;

* Naudoti įvairius informacijos rinkimo, apdorojimo ir pateikimo būdus (duomenų analizė ir vertinimas, kiekybiniai ir kokybiniai metodai, suinteresuotų asmenų įtraukimas į sprendimų priėmimo procesą ir kt.);
* Užtikrinti strateginio plano poveikio bei pasiektų rezultatų sklaidą Šalčininkų r. Zavišonių lopšelio-darželio „Varpelis“ bendruomenės nariams, suinteresuotiems asmenims;
* Kryptingai atlikti strateginio plano korekciją pasikeitus socialinei-ekonominei situacijai ar įvykus kitiems jai įtakos turintiems pokyčiams.

Strateginio planavimo grupė pristato strateginį planą bendruomenei kartą metuose visuotinio susirinkimo metu. Tokiu būdu darželio bendruomenė turi galimybę stebėti ir vertinti kaip įgyvendinami strateginiai tikslai ir teikti siūlymus bei pageidavimus.

Direktorius ir Darželio taryba stebi ir įvertina, ar įgyvendinami strateginiai tikslai ir uždaviniai, ar darbuotojai įvykdė pavestus uždavinius, ar vykdomos priemonės yra efektyvios, ir teikia siūlymus plano tikslinimui.

Strateginis planas gali būti koreguojamas:

* Atsižvelgiant į vidinio ir išorinio audito, bei išorinių darželio tikrinimų išvadas;
* Pasikeitus šalies, savivaldybės švietimo politikai ar ekonominei situacijai, arba pasikeitus valstybinėms ar savivaldybės strateginėms programoms.
* Strateginis planas tikslinamas, koreguojamas pagal poreikį.

Už plano tikslinimą atsakinga Strateginio planavimo darbo grupė. Strateginio plano įgyvendinimo priežiūra atliekama kiekvienų kalendorinių metų gale, pateikiant ataskaitą apie įgyvendinimą Darželio ir Mokytojų taryboms.

|  |  |  |  |
| --- | --- | --- | --- |
| **Eil. Nr.** | **Veikla**  | **Organizatoriai, vykdytojai** | **Terminas**  |
| 1. | Metinės darželio veiklos programos įgyvendinimo ataskaita | Direktorė | Kasmet iki gruodžio 31 d. |
| 2. | Strateginio plano įgyvendinimo analizė | Strateginio plano rengimo ir stebėsenos darbo grupė | Kasmet iki gruodžio 31 d. |
| 3. | Strateginio plano koregavimas | Strateginio plano rengimo ir stebėsenos darbo grupė | Pagal poreikį |
| 4. | Strateginio plano priemonių įgyvendinimo ataskaitą darželio bendruomenei | Direktorė  | Kasmet iki gruodžio 31 d. |